**ครอบครัวรูแล็ง** (ฝรั่งเศส: *la famille Roulin*; อังกฤษ: The Roulin Family) เป็นชุดภาพเหมือนที่เขียนขึ้นระหว่างปี ค.ศ. 1888 ถึง ค.ศ. 1889 โดยฟินเซนต์ ฟัน โคค จิตรกรชาวดัตช์คนสำคัญในลัทธิประทับใจยุคหลัง

ที่มา
-----

โฌแซ็ฟ รูแล็งเกิดเมื่อวันที่ 4 เมษายน ค.ศ. 1841 ที่เมืองล็องแบ็สก์ ราว 60 กิโลเมตรทางตะวันออกของเมืองอาร์ล และเสียชีวิตในเดือนกันยายน ค.ศ. 1903 ที่เมืองมาร์แซย์ เมื่อวันที่ 31 สิงหาคม ค.ศ. 1868 โฌแซ็ฟแต่งงานกับโอกุสตีน-อาแล็กซ์ แปลีโก ซึ่งเกิดเมื่อวันที่ 9 ตุลาคม ค.ศ. 1851 และเสียชีวิตเมื่อวันที่ 5 เมษายน ค.ศ. 1930

โฌแซ็ฟและโอกุสตีน-อาแล็กซ์มีบุตรสามคน ได้แก่ อาร์ม็อง ลูกชายคนโตเกิดเมื่อวันที่ 5 พฤษภาคม ค.ศ. 1871 และเสียชีวิตเมื่อวันที่ 14 พฤศจิกายน ค.ศ. 1945 ฟัน โคควาดภาพเมื่ออาร์ม็องเมื่ออายุได้ 17 ปี ต่อมาอาร์ม็องก็ทำงานเป็นผู้ฝึกงานตีเหล็กอยู่ที่ล็องแบ็สก์ กามีย์ ลูกสาวคนโตเกิดเมื่อวันที่ 10 กรกฎาคม ค.ศ. 1877 และเสียชีวิตเมื่อวันที่ 4 มิถุนายน ค.ศ. 1922 และมาร์แซล เกิดเมื่อวันที่ 31 กรกฎาคม ค.ศ. 1888 และมีอายุเพียงสี่เดือนเมื่อฟัน โคคเขียนภาพเหมือนให้

### เบื้องหลัง

จำนวนสมาชิกในครอบครัวรูแล็งพอ ๆ กับครอบครัวฟัน โคคเอง ลูแบงสันนิษฐานตามแนวจิตวิทยาว่าฟัน โคคอาจจะรับครอบครัวรูแล็งเหมือนตัวแทนเป็นครอบครัวของตน

พ่อที่ต้องกระเบียดกระเสียรเพื่อหาเงินมาเลี้ยงปากเลี้ยงท้องครอบครัว ขณะที่แม่ดูแลลูกอยู่ที่บ้าน ครอบครัวรูแล็งเป็นตัวอย่างของผู้ที่มาจาก *ชนชั้นแรงงาน* ของคริสต์ศตวรรษที่ 19 ของฝรั่งเศส

สิงหาคม ค.ศ. 1888
-----------------

โฌแซ็ฟ รูแล็ง, เวอร์ชันที่สอง, ค.ศ. 1888, สถาบันศิลปะแห่งดีทรอยต์ภาพวาดลายเส้นของเวอร์ชันที่สอง, พิพิธภัณฑ์เก็ตตี
ฟัน โคคมีความตื้นตันกับการต้อนรับลูกสาวคนใหม่ที่เพิ่งเกิดของครอบครัวรูแล็ง และนั่งลงดื่มเหล้ากับโฌแซ็ฟ ต่อมาก็เริ่มเขียนภาพเหมือนของโฌแซ็ฟ แต่ก็ไม่แน่ใจในคุณภาพ ฟัน โคคจึงวาดเวอร์ชันที่สองที่มีขนาดเล็กกว่าที่เน้นศีรษะ เขาชอบเวอร์ชันที่สองมากกว่าเวอร์ชันแรก รวมทั้งภาพวาดลายเส้นด้วยปากกาและหมึกหลังจากก๊อบปี้งานแล้ว ให้กับเพื่อนจอห์น ปีเตอร์ รัสเซลล์ และส่งภาพไปให้เตโอน้องชาย เวอร์ชันแรกอยู่ที่อาร์ลมาจนถึงฤดูใบไม้ผลิ ค.ศ. 1889

พฤศจิกายน/ธันวาคม ค.ศ. 1888
---------------------------

ภาพเหมือนของมาดามรูแล็งโดยปอล โกแก็ง
เมื่อวันที่ 1 ธันวาคม ค.ศ. 1888 ฟินเซนต์เขียนจดหมายถึงเตโอว่า

> ฉันได้เขียนภาพเหมือนของ *ครอบครัวทั้งครอบครัว* ที่เป็นภาพของนายไปรษณีย์ที่เคยเขียนท่อนบนก่อนหน้านี้แล้ว - คือชายที่เขียน, ภรรยา และทารก, เด็กชายและลูกชายอายุสิบหก สมาชิกทุกคนในครอบครัวนี้ต่างก็มีบุคลิกที่เป็นเอกลักษณ์ - ฝรั่งเศสแท้แม้ว่าหน้าตาจะไปทางรัสเซีย ผ้าใบขนาด 15 คุณก็ทราบว่าฉันรู้สึกอย่างไรเกี่ยวกับเรื่องนี้ ความรู้สึกเกี่ยวกับสภาพของตัวเอง และรู้สึกดีมาจนถึงเดี๋ยวนี้ที่ไม่ได้เป็นหมอ ฉันหวังว่าจะทำการเขียนต่อไป และจะได้เขียนภาพที่มีการวางท่าที่ดีกว่านี้ และถ้าสามารถปรับปรุง *ครอบครัวทั้งครอบครัว* ได้ ก็จะเท่ากับว่าได้ทำในสิ่งที่ตนเองอยากจะทำและสิ่งที่เป็นเอกลักษณ์ ตอนนี้ฉันก็ได้แต่ท่วมท้นไปด้วยการศึกษาภาพ, การศึกษาภาพ, การศึกษาภาพ และจะคงทำเช่นนี้ต่อไปอีกนาน - ซึ่งก็ทำให้เลอะเทอะเป็นอันมากที่ทำให้ฉันไม่ค่อยสบายใจ และกระนั้นก็จะเป็นสิ่งที่จะช่วยให้มีสมบัติเมื่อฉันจะมีอายุสี่สิบ
> 
> 

ขนาดที่ให้ *Toile de 15* คือขนาดประมาณ 65 x 54 เซนติเมตร ภาพทั้งชุดที่ว่าก็ได้แก่

*พ่อ*, โฌแซ็ฟ รูแล็ง, พิพิธภัณฑ์ศิลปะวินเทอร์ทัวร์, สวิตเซอร์แลนด์*ลูกชาย*, อาร์ม็อง รูแล็ง, พิพิธภัณฑ์โบยมันส์ ฟัน เบอนิงเคิน, โรตเตอร์ดัม, เนเธอร์แลนด์*แม่*, โอกุสตีน-อาแล็กซ์ รูแล็ง, Oskar Reinhart Collection "Am Römerholz", วินเทอร์ทัวร์*เด็กหญิง*, กามีย์ รูแล็ง, พิพิธภัณฑ์ศิลปะเซาเปาลู, บราซิล*ทารก*, มาร์แซล รูแล็ง, พิพิธภัณฑ์ศิลปะเมโทรโพลิทัน, นิวยอร์ก

ธันวาคม ค.ศ. 1888 และต่อมา
--------------------------

* **อาร์ม็อง, กามีย์ และมาร์แซล รูแล็ง**

* อาร์ม็อง รูแล็งอาร์ม็อง รูแล็ง
* อาร์ม็อง รูแล็งอาร์ม็อง รูแล็ง
* กามีย์ รูแล็งกามีย์ รูแล็ง

* **โอกุสตีน-อาแล็กซ์,** ***ผู้ขับกล่อมทารก***

* พิพิธภัณฑ์เคริลเลอร์-มึลเลอร์, โอตเตอร์โล, เนเธอร์แลนด์พิพิธภัณฑ์เคริลเลอร์-มึลเลอร์, โอตเตอร์โล, เนเธอร์แลนด์
* พิพิธภัณฑ์วิจิตรศิลป์, บอสตันพิพิธภัณฑ์วิจิตรศิลป์, บอสตัน
* พิพิธภัณฑ์สเตเดอไลก์, อัมสเตอร์ดัมพิพิธภัณฑ์สเตเดอไลก์, อัมสเตอร์ดัม

* **โฌแซ็ฟ รูแล็ง**

* มูลนิธิบานส์, เมริออน, เพนซิลเวเนียมูลนิธิบานส์, เมริออน, เพนซิลเวเนีย
* พิพิธภัณฑ์ศิลปะสมัยใหม่, นิวยอร์กพิพิธภัณฑ์ศิลปะสมัยใหม่, นิวยอร์ก

อ้างอิง
-------

1. ↑  Letters of Joseph Roulin to Vincent van Gogh, 22 May and 24 October 1889; see Van Crimpen, Han & Berends-Alberts, Monique: *De brieven van Vincent van Gogh*, SDU Uitgeverij, The Hague 1990, pp. 1878-79 (No. 779); 1957-58 (Nr. 816) - both letters, written in French, are hitherto only published in Dutch translation.
2. ↑  Letter xxx
3. ↑  Lubin, *Stranger on the earth: A psychological biography of Vincent van Gogh,* Holt, Rinehart, and Winston, 1972. ISBN 0-03-091352-7, page 162.
4. ↑  Letter 560; emphasis (underlining) by Van Gogh himself

ดูเพิ่ม
-------

* ภาพเหมือนโดยฟินเซนต์ ฟัน โคค

แหล่งข้อมูลอื่น
---------------

* Pierre Michon, Vie de Joseph Roulin(fr)